Pkharuddin Ghazali

Yang Berbahagia Dato Haji Pkharuddin bin Haji Ghazali @ Mat Jali (Jawi: ڤخرالدين بن غزالي @ مد جالي; lahir 7 November 1963) merupakan seorang penjawat awam dan guru yang dilantik sebagai  Ketua Pengarah Kementerian Pendidikan Malaysia ke-19 sejak 23 September 2022 sehingga 6 November 2023.

 Kehidupan awal dan pendidikan 
Pkharuddin dilahirkan di Kampung Selising, Pasir Puteh, Kelantan, Malaysia pada tahun 1963. Beliau mempunyai sembilan orang adik beradik dan merupakan anak ke-empat dalam keluarganya.

Pkharuddin memulakan pelajaran di Sekolah Kebangsaan Bukit Jawa dan Sekolah Sultan Alam Shah. Beliau merupakan seorang ahli pengakap pada zaman sekolahnya dan berjaya dianugerahkan pencapaian tertinggi dalam Persekutuan Pengakap Malaysia (PPM) iaitu Anugerah Pengakap Raja pada tahun 1981. Setelah itu, beliau melanjutkan pelajaran di Universiti Malaya dengan mengambil program Asasi Sains di Pusat Asasi Sains (Universiti Malaya). Beliau mempunyai kelulusan Ijazah Sarjana Muda Sains (Kepujian) pengkhususan dalam bidang Geografi dari Universiti Malaya dan Diploma Perguruan sebelum memulakan karier beliau sebagai seorang guru.

 Kerjaya 
Pkharuddin memulakan perkhidmatan sebagai guru di Sekolah Menengah King George V, Seremban, Negeri Sembilan pada 1 Jun 1989.

Pkharuddin pernah berkhidmat dalam pelbagai organisasi kementerian sepanjang 34 tahun 6 bulan berkhidmat termasuk sebagai Penolong Pengarah, Ketua Unit dan Ketua Sektor Penilaian dan Peperiksaan di Jabatan Pendidikan Negeri Sembilan, Pengetua di Sekolah Menengah Kebangsaan Taman Semarak, Nilai, Negeri Sembilan, Pengarah serta Timbalan Pengarah di Jabatan Pendidikan Negeri Sembilan, Pengarah Peperiksaan di Lembaga Peperiksaan, Kementerian Pendidikan, Timbalan Ketua Pengarah Pendidikan (Dasar dan Kurikulum),  dan Ketua Pengarah Pendidikan Malaysia ke-19 

Pada 23 September 2022, Kementerian Pendidikan mengumumkan bahawa beliau dilantik sebagai Ketua Pengarah Pendidikan Malaysia bagi menggantikan Nor Zamani Abdol Hamid yang bersara pada 29 Julai 2022 sebelum beliau bersara wajib pada 6 November 2023.

 Anugerah 

 Anugerah di Malaysia 

  :
50px Panglima Jasa Negara (PJN) – Datuk (2021)

 :
50px Darjah Setia Bakti Negeri Sembilan (DBNS) – Dato' (2019)

Lain-lain
 Anugerah Pengakap Raja (1981)
 Anugerah Inspirasi CUEPACS (2023)

 Lihat juga 
 Kementerian Pendidikan Malaysia
 Pengakap Raja (Persekutuan Pengakap Malaysia)

 Rujukan 

Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Alumni Universiti Malaya
Kategori:Kelahiran 1963
Kategori:Ketua Pengarah Pendidikan Malaysia